b'\n_START_ARTICLE_\nBalista\n_START_PARAGRAPH_\nBalista (iz gr\xc5\xa1\xc4\x8dine ballein - vre\xc4\x8di) je vzvojna metalna naprava starih Rimljanov. Pod tem nazivom je potrebno lo\xc4\x8devati dve razli\xc4\x8dni metalni napravi._NEWLINE_Prva razli\xc4\x8dica je imela v elasti\xc4\x8dne, mo\xc4\x8dne pletenice vstavljene vzvode. Mo\xc4\x8d baliste je imela osnovo v mo\xc4\x8dnem zvijanju (torziji) teh dveh zvitkov. Z njo so metali predvsem kamne, svin\xc4\x8dene krogle in pu\xc5\xa1\xc4\x8dice v obliki tramov pod kotom 45 stopinj._NEWLINE_Druga razli\xc4\x8dica je imale lesen ali jeklen lok, katerega mo\xc4\x8d je imela osnovo v elasti\xc4\x8dnosti dveh jeklenih lokov._NEWLINE_Izstrelki teh balist so bile okovane pu\xc5\xa1\xc4\x8dice, ki so le\xc5\xbeale v po\xc5\xa1evnem \xc5\xbelebu. Kot tega \xc5\xbelebu se je dal nastavljati, kar je omogo\xc4\x8dalo zelo razli\xc4\x8dne kote streljanja (metanja). Te baliste so delali v zelo razli\xc4\x8dnih velikostih, od malih (ki jih je lahko uporabljal en vojak) do velikih, kjer je bilo potrebno celo mo\xc5\xa1tvo. Mo\xc5\xa1tvo je napenjalo lok, pogosto ob uporabi pomo\xc5\xbenih naprav. Poro\xc4\x8dajo, da so te baliste lahko izstrelile izstrelke preko Donave, le na \xc5\xbealost ni naveden kraj.'